অনুপ ঘোষাল

ড. অনুপ ঘোষাল(১৯৪৪/১৯৪৫ - ১৫ ডিসেম্বর ২০২৩) ছিলেন একজন ভারতীয় বাঙালি গায়ক, সুরকার ও সঙ্গীত শিল্পী। তিনি সত্যজিৎ রায়ের গুপী গাইন বাঘা বাইন এবং হীরক রাজার দেশে চলচ্চিত্রে গান গেয়ে বিশেষভাবে সুনাম অর্জন করেন। যদিও তিনি একজন প্রসিদ্ধ নজরুলগীতি শিল্পী, তবে আরও বিভিন্ন ধাঁচের গানও তাঁকে গাইতে শোনা যায়। তিনি মূলতঃ নজরুলের শ্যামা সঙ্গীতে কণ্ঠ দেয়ার জন্য বিখ্যাত। তিনি তাঁর সঙ্গীত পরিচালনার কাজ শুরু করেছিলেন সাগিনা মাহাতো" নামে একটি বাংলা ছবির মাধ্যমে।
ডাঃ আনুপ ঘোষাল সঙ্গীত পরিবারে জন্মগ্রহণ করেন। তিনি জন্ম প্রতিভাধর ছিলেন, যার সাক্ষী আজ বিশ্ব। তাঁর বাবা লেফটেন্যান্ট অমুল্য চন্দ্র ঘোষাল ও মা লেফটেন্যান্ট লাবণ্য ঘোষাল।
অনুপের মা মাত্র ৪ বছর বয়সে তার বাদ্যযন্ত্র প্রশিক্ষণ এর ব্যবস্থা করেন। তিনি বুঝতে পেড়েছিলেন যে তিনি একজন সঙ্গীত সাধক কে জন্ম দিয়েছেন। তাঁর প্রথম কর্ম ছিল ৪ বছর বয়সে কলকাতার অল ইন্ডিয়া রেডিও থেকে শিশু প্রোগ্রামের জন্য গেয়েছিলেন ।
ঘোষালের সঙ্গীত পাঠ শুরু হয় চার বছর বয়স থেকে ২৬ বছর বয়স পর্যন্ত। তাঁর সম্পূর্ণ শিক্ষা জীবনে তিনি ঠুমরী, খেয়াল, ভজন, রাগ, রবীন্দ্র সঙ্গীত, নজরুলগীতি, দ্বিজেন্দ্রগীতি, রজনীকান্তের গান, আধুনিক বাংলা গান এবং অন্যান্য অনেক লোকগানে পারদর্শিতার পরিচয় দেন । তিনি বিভিন্ন সম্মানিত 'গুরু' থেকে তাঁর সঙ্গীত পাঠ গ্রহণ করেন। তাঁদের মধ্যে ছিলেন বেগম সুচিত্রা গোস্বামী, বাংলার বিখ্যাত সংগীত শিল্পী সন্দীপচন্দ্র দত্ত। দেবব্রত বিশ্বাস তাঁকে রবীন্দ্র সংগীতের শিক্ষা দিয়েছিলেন এবং মনীন্দ্র চক্রবর্তীর কাছ থেকে বিভিন্ন বাংলা গান শিখেছিলেন। তিনি কলকাতার আশুতোষ কলেজ থেকে স্নাতক সম্পন্ন করেন। তিনি রবীন্দ্র ভারতী বিশ্ববিদ্যালয় থেকে পিএইচডি ডিগ্রি অর্জন করেন। তাঁর থিসিসের নাম "নজরুলগীতি - রূপ ও রসানুভূতি"। অনুপ স্কুল ও কলেজ পর্যায়ে অনেক বিখ্যাত সংগীত প্রতিযোগিতায় (অল ইন্ডিয়া) অংশ নেন, যেখানে তিনি বিভিন্ন ক্লাসিক্যাল, সফট ক্লাসিক্যাল, বাংলা গান (ঐতিহ্যগত এবং আধুনিক), রবীন্দ্র সংগীত ও লোকসঙ্গীতে সর্বোচ্চ স্থান অর্জন করেন।
১৯৬৬-৬৭ সালে অনুপ প্রথম 'সংগীত ভারতী ডিগ্রি পরীক্ষার' (ক্লাসিক্যাল মিউজিক) এবং প্রথম স্বর্ণপদক লাভ করেন। তিনি ১৯৬৬-৬৭ সালে জাতীয় পণ্ডিত হিসেবে নির্বাচিত হন (শাস্ত্রীয় সংগীতে সর্বোচ্চ অবদান)।
অনুপের প্লেব্যাক গায়ক হিসাবে চলচ্চিত্রের প্রথম কাজ ছিল ১৯ বছর বয়সে । কিংবদন্তি সত্যজিৎ রায় এর 'গোপী গাইন বাঘা বাইন' মুভিটির গান গেয়েছিলেন । ১৯৮১ সালে 'হিরক রাজার দেশে' গানে জাতীয় পুরস্কারের অর্জন করে। তিনি বিভিন্ন বাংলা এবং হিন্দি চলচ্চিত্রের ছাড়াও ভোজপুরি ও আসামের ভাষাতেও গান গেয়েছেন। ১৯৮৩ সালের একাধিক বিভাগে পুরস্কার প্রাপ্ত হিন্দি চলচ্চিত্রে গান গেয়ে প্রশংসিত হয়েছেন।
অনুপ ঘোষাল বিভিন্ন সংগীত কনসার্টের জন্য ইউকে, মার্কিন যুক্তরাষ্ট্র, কানাডা, জার্মানি ভ্রমণ করেছেন। ভারত ছাড়াও তিনি বিদেশেও সমানভাবে প্রশংসা পেয়েছেন। তিনি ভারতীয় মিউজিকাল সংস্কৃতির প্রচারের জন্য পশ্চিমা দেশগুলিতে অনেকবার যান।
অনুপ ঘোষাল ইন্ডিয়ান মিউজিক, "গানের ভুবন" এর একটি প্রামাণিক বই লিখেছেন। তিনি বিশ্বাস করেন যে সঙ্গীত সার্বজনীন এবং শ্রেষ্ঠ একক শক্তি। গবেষকরা প্রমাণ করেছেন যে পূর্ব থেকে পশ্চিম এবং উত্তর থেকে দক্ষিণে উপজাতীয় সঙ্গীত মূলত একই, ভিন্ন নৃত্যের কারণে শুধু নোট সামান্য পরিবর্তিত হয়েছে। রাশিয়ান লোক গান এবং বাংলা ভাটিয়া গানের মধ্যে অনেক মিল রয়েছে। তিনি বিশ্বাস করেন যে ভারতীয় শাস্ত্রীয় সঙ্গীতের ভবিষ্যৎ উজ্জ্বল।
২০১১ সালে মমতা বন্দ্যোপাধ্যায়ের নেতৃত্বাধীন অল ইন্ডিয়া তৃণমূল কংগ্রেসের প্রার্থী হিসেবে উত্তরপাড়া কেন্দ্র থেকে সংখ্যাগরিষ্ঠ ভোটে পশ্চিমবঙ্গের বিধানসভার সদস্য নির্বাচিত হন।
২০২৩ সালের ১৫ ডিসেম্বর ৭৮ বছর বয়সে কলকাতায় তিনি শেষ নিঃশ্বাস ত্যাগ করেন।